钦定古今图书集成/明伦汇编/氏族典/第345卷 > 周舍
## 钦定古今图书集成/明伦汇编/氏族典/第345卷 > 周舍

按《梁书周舍传》，“舍字昇逸，汝南安成人。父颙，齐中书
侍郎，有名于时。舍博学多通，起家齐太学博士。梁台
建，为奉常丞。高祖即位，召拜尚书祠部郎。时天下草
创，礼仪损益，多自舍出。寻为棱陵令，入为中书通事
舍人，累迁鸿胪卿、尚书吏部郎，太子右卫率。虽居职
屡徙，而常留省内，日夜侍上。预机密二十馀年，未尝”
离左右。性俭素，每入官府，虽广厦华堂，闺阁重邃，舍
居之则尘埃满积，以荻为鄣，坏亦不营。母忧去职，服
阕，除侍中，迁太子詹事。普通五年卒。二子：弘义、弘信。